**Farské oznamy**

**Prvá nedeľa po Narodení Pána**

**Svätej rodiny – Ježiša, Márie a Jozefa rok C (26. 12. 2021)**

|  |  |  |
| --- | --- | --- |
| Pondelok | Sv. Jána, apoštola a evanjelistu | 18.00 |
| Utorok | Sv. neviniatok, mučeníkov | 7.00 |
| Streda | Piaty deň v oktáve Narodenia Pána | 18.00 |
| Štvrtok | Šiesty deň v oktáve Narodenia Pána | 7.00 |
| Piatok | Panny Márie Bohorodičky, slávnosť, vigília | 17.00 |
| Sobota | Panny Márie Bohorodičky, slávnosť | 8.00; 9.15 Oblazov a 10.45 nebude online prenos |
| Nedeľa | Druhá nedeľa po Narodení Pána | 8.00; 9.15 Oblazov a 10.45 online prenos |

Dnes poobede do 18.00hod. budeme mať otvorený kostol, pozývam vás prísť sa pokloniť novonarodenému kráľovi v betleheme.

Spoločnú farskú adoráciu by sme mali v pondelok po sv. omši.

V piatok budeme mať sv. omšu zo slávnosti Panny Márie Bohorodičky (lepšie sa môžeme podeliť na sv. omšu), zároveň sa slávnostne poďakujeme za Božie dobrodenia v minulom roku a budem vás informovať o stave farnosti.

Hore na chóre nám púšťa farba na zárubni, tak si prosím dávajte pozor, aby ste sa nezašpinili.

Na budúcu nedeľu budeme mať zbierku pre potreby našej farnosti.

Bohuznámi darovali na kostol 300 eur. Nech Pán odmení vašu štedrosť.

Ďakujem všetkým, ktorí pomohli pri vianočnom upratovaní a výzdobe, aby sme mohli dôstojne sláviť sviatky narodenia Ježiša Krista i za preukázanú pomoc. Na budúci týždeň prosím o upratovanie kostola skupinku č. 10.

Viete, že sú v platnosti nové pandemické opatrenia, ktoré umožňujú sláviť verejné bohoslužby. V našom kostole môžeme mať 30 ľudí v režime OP. Nie je to veľa, ale je to lepšie ako to bolo. Otcovia biskupi kňazov i veriacich prosia o dodržiavanie týchto podmienok, najmä pre kritickú situáciu v zdravotníctve. Iste v nedeľu s obmedzeným počtom veriacich nám to môže robiť problémy, ale prosím vás o vzájomnú toleranciu, rešpekt, úctu, a trpezlivosť. Nech si zachováme jednotu a svornosť, napriek prekážkam.

Do ďalšieho birmovaneckého stretnutia v januári prosím, aby si birmovanci prečítali ďalšie 4 kapitoly z Markovho evanjelia, pozreli ďalšie dve časti z filmu Chosen a na youtube pozreli Godzone tuor 2021 <https://www.youtube.com/watch?v=zueBW02Ee4Q>. Trvá to viac než dve hodiny. Nemusíš si to pozerať na jeden krát, ale prosím, aby ste si to celé pozreli.

Chcem dať do pozornosti, že v dňoch 21.1. - 23.1. 2022 by som chcel, keby sme mali v našej farnosti duchovnú obnovu. Bol by som rád, keby sme sa na nej mohli zúčastniť čím viacerí. Oznamujem to preto už teraz, aby tí, ktorí by mali záujem si mohli naplánovať na ňu svoj čas. Iste žijeme v dobe, kedy ťažko povedať čo sa bude dať uskutočniť. Tak to celé iba tak zverujem do Božích rúk.

Želám vám peknú nedeľu.